Folketing
2010-01-28

Det er måske lige at tolke det lidt langt, men det, vi sagde, var jo, at vi sad med ved forhandlingsbordet. Jeg nævnte oven i købet vores forhandler, som får lejlighed til at komme op senere. Jeg må tro på forhandleren – nu sætter man jo sjældent sit lys under en skæppe, hvis man ikke behøver det – at så havde vi indflydelse på de der forhandlinger. Det vil jeg da gerne vedstå. Jeg synes også, at det er ærgerligt, at vi ikke var med, og når vi så ikke var med, skete der altså også et tilbagefald visse steder. Det bliver jeg så også nødt til at sige. Men det, som er afgørende nu, er jo selvfølgelig, hvordan udmøntningen så de facto er blevet. Jeg har også siddet og læst det igennem, og så synes jeg jo, at det er lidt interessant at se, hvordan udviklingen er. Der er det bare, at jeg beklager, at det er vi måske ikke så informeret om, fordi vi ikke er del af det her. Det er jo lidt en uskik og nemt at sige, at man ikke er ansvarlig, når man rent faktisk ikke får noget at vide.